Josu Goia

Josu Goia Etxeberria (Bera,  - ) nafar politikari eta artista izan zen.

Politikagintzan eta kulturgintzan aritu zen, eta sorterrian alkate izan zen Euskal Herritarrok-ekin, 1999tik 2003ra, hiru legealditan zinegotzi aritu eta gero. Alkate zela, Udalbiltzako kide izan zen. 2003an berriro aurkeztu zen, baina Espainiako Auzitegi Gorenak ezker abertzaleko zerrenda ugari debekatu zituen; tartean, Beraginez, Goia zerrendaburu zuen hautagaitza. Beste zerrendarik aurkeztu ez, eta hauteskundeak berriro egin zituzten 2003ko urrian. EAk gobernatu zuen hurrengo lau urteetan.

Herri Batasuneko lehen mahai nazionalean hartu zuen parte, eta Egin egunkariko Administrazio Kontseiluan ere egon zen. Nafarroako legebiltzarkide ere izan zen lehen Parlamentuan, 1979an.

Erreferentziak

Kanpo estekak 

Beratarrak
Nafarroa Garaiko politikariak
Herri Batasuneko politikariak
Nafarroa Garaiko musikariak
Nafarroako Parlamentuko parlamentariak
Nafarroa Garaiko eskultoreak